Faschingssonntag: Predigtgedanken von Ferdinand Lechner - 22. Februar 2004

Die Kircha müsat mera gehen mit der Zeit
Eine Faschingspredigt im Innviertler Dialekt

Liebe Schwestern und Brüder, es ist wieder soweit: ringsherum ist Faschingszeit, da wird sich kostümiert und Feiern gemacht, werden Reden geschwungen und kräftig gelacht. Überall machen Narren sich breit, es herrscht Jubel, Trubel, Heiterkeit. Überall Frohsinn, es jubeln die Leute. So ein Tag, so wunderschön wie heute.

Nur in der Kircha scheints, da ist vabotn des Locha, 
dabei tat uns Jesus eh a guts Beispiel mocha. 
Er sorgt sich bei da Hochzeit um an Wein, 
und zum Essen, Trinka, ladet er sich gern ein. 
Die Kircha müsat mera gehen mit der Zeit, 
dan kematn a mera Leit. 
Ich denk an vül interessante Ding, 
des nennt ma heut ja Marketing. 
Die neue Werbewelle von da Diözese Linz, 
de bleibt da ganz weit hint. 
Denn wann jetzt kimmt die Fastenzeit, 
dazu passt da Bereich Wellness und Gsundheit. 
Drum vakauft die Kircha in Zukunft jetzt die Fastenzeit 
Als grosses Wellness Event an die Leit. 
Es is egal, ob wer zuvül Kilo hot oder zweng, 
es is füa alli gsund, wann ma logisch denkt. 
Da Wellness tripp der fongt scho an, 
am Sunda, denk nur dran, 
frisch außa, nit lang schlafn, 
sondern aufn Kirchgang machen. 
Denn die Gsundheit is net grot an Sach vo essn u. Trinka, 
auf regelmäßige Bewegung sollst da denga. 
Und wer gern tuat Kilometa laufn, 
den kinna ma glei den Kreuzweg vakaufn. 
Do geht vo Station zu Station, 
grad, dass is ka Marathon. 
Wann di tuat die Psyche recht belastn, 
dann konnst di ja beim Pfarra im Beichstuhl ausrastn. 
Da kanst da glatt den Weg zum Psychologn sparn, 
außa de Kirche wird bald mit de Preise viere farn. 
Wos a nu ghert zu kirchlichn Psychiatrie, 
die ganzheitli erneiert, wost find woanders nie, 
a Stund, des is wia a Wunda, da Stress der is zarunna, 
wan du meditierst, in Rua vorm Tabernakl, 
dan bist gestärkt wia a gsunda Lakl. 
Des Göttliche des hat a jeda ja von uns, seit da Tauf, 
nur denk ma wenig darauf, 
drum wern mir demnechst unsa Erinnerung vabessan 
und des Taufbeckn zum Termalbeckn vagressern. 
Des teil na ei in zwoa Töpf 
des kalte is fir die Hitzign Köpf, 
des warme ghört zum Schwitzn, 
zan trainiern fürs Fegfeier sitzn. 
Wem des ist a nu frei zkalt, 
fir den gibt’s im Turm de Höllenkammer halt, 
de finnisch Sauna, fir Weiberleit und Monna, 
wird grad recht, de hoaße Kamma, 
als Aufguss gibt’s an Messwein, gmischt mit Lourdeswasser, 
bevur de Leit wernd immer blasser. 
Da Preis fir so a Therapie in da Kircha 
Schlagt se nieda in die Bücha, 
da Wellnessbereich wird zu a neichn Spartn, 
den mia haben des glei herausßn, drum wolln ma nimma länga wartn. 
Am Faschingsdienstag glei geht los, 
i find des eigentlich gonz famos. 
I fühl mi schon als Hoazer und als Allrounder, 
und do wird ma glei gonz anders. 
Net grod da Wellneßbereich soll booma in da Kircha, es wird ja iatz a kema; 
no wos anders, i seg des in die Sterna: 
mia lesn in da Bibl wia da Jesus diskutiert mit de Pharisaer u. Schriftgelehrten, 
a Talkshow wa des heit, so tat ichs a mal bewerten. 
Mia kennan des, do nimmst an Satz von Krenn, 
da finds se glei wer, der ist dagegn, 
und an andra is dafür, sonst was jo fad und zum ermüden, 
do wos hüft des steitn, ,da Jesus sogt, du sollst auch deine Feinde liebn 
Ba so a Talkshow wa des eane gwis, 
um de Kirchaplätz, da wa a Griess, 
do spüats Geld ka Rolle, d Hauptsoch, i bin i Bild, 
und ist das Thema noch so wild. 
De nexte Investition, des wird a Fernsehstudio und an Kanal, 
des übatragt des alles medial, 
olle Leit, de han don informiert und hobn a Freid, 
den wer im Fernsehn is, der is gscheit. 
De Massen han gonz hoaß af jedn Sunda, der is frei, 
mit Begeisterung do sans dabei, 
weil die Kircha, de vasteht,s 
wia ma heit mit Wellness und Marketing umgeht,. 
Mia hobn des ja gesgn, vom Papst in Rom, 
der is jo a a Sensation 
und a Medienmensch, 
war da net de Organisation, 
de is a Bremsn wia a Widahokn, 
auf des reimt se nix! 
Und ba dir ist a nix anders, des was da Wohlstand vorschreibt, kannst vagessn, 
gsund bleibst mit Leib und Seel, des is immer schon gewesen, 
wenn du nur kannst die Feinde lieben, denn da greste Feind, der is in dir, 
drum geb da in Zukunft mera Müa. 
Und wan de Kircha a in Zukunft vesagt in Marketing und Wellnesstripp 
am Gscheitan is, du bist selbst da beste Typ. 
(c) Ferdinand Lechner, Februar 2004.